# గుడుంబా శంకర్

| గుడుంబా శంకర్ |
| --- |
| దర్శకత్వం | వీరశంకర్ బైరిశెట్టి |
| రచన | * సత్యానంద్ (కథ, మాటలు),
* పవన్ కళ్యాణ్ (చిత్రానువాదం)
* అబ్బాస్ టైర్‌వాలా (స్క్రిప్టు కన్సల్టెంట్)
 |
| నిర్మాత | * కొణిదెల నాగేంద్రబాబు (నిర్మాత)
* మన్యం రమేష్ (ఎగ్జిక్యూటివ్ నిర్మాత),
* కె. వెంకట్రావు (సమర్పణ)
 |
| తారాగణం | పవన్ కళ్యాణ్ మీరా జాస్మిన్ ఆశిష్ విద్యార్థి |
| ఛాయాగ్రహణం | ఛోటా కె. నాయుడు |
| సంగీతం | మణిశర్మ |
| పంపిణీదార్లు | అంజనా ప్రొడక్షన్స్ & క్యాడ్ మూవీస్ |
| విడుదల తేదీ | 2004 సెప్టెంబరు 10 (2004-09-10) |
| దేశం | భారత్ |
| భాష | తెలుగు |

**గుడుంబా శంకర్**  వీరశంకర్ దర్శకత్వంలో 2004 లో విడుదలైన తెలుగు చిత్రం. ఇందులో పవన్ కళ్యాణ్, మీరా జాస్మిన్ ముఖ్య పాత్రలు పోషించారు. ఈ చిత్రాన్ని నాగేంద్రబాబు అంజనా ప్రొడక్షన్స్ పతాకంపై నిర్మించాడు. మన్యం రమేష్ ఎగ్జిక్యూటివ్ నిర్మాతగా వ్యవహరించాడు. మణిశర్మ సంగీత దర్శకత్వం వహించాడు. సిరివెన్నెల సీతారామ శాస్త్రి, చంద్రబోస్, మాస్టార్జీ పాటలు రాశారు. ఛోటా కె. నాయుడు కెమెరామెన్ గా పనిచేశాడు. ఈ చిత్రం బాక్సాఫీసు వద్ద సగటు చిత్రంగా నిలిచింది.

## కథ

**గుడుంబా శంకర్** (పవన్ కళ్యాణ్) ప్రజలను బురిడీ కొట్టించి చిన్న చిన్న దొంగతనాలు చేస్తూ బతికే ఒక చిల్లర దొంగ. ముంబై వెళ్తున్న క్రమంలో అతనికి అనుకోకుండా **గౌరి** (మీరా జాస్మిన్) పరిచయం అవుతుంది. కొన్ని అనివార్య పరిస్థితుల వల్ల వారిద్దరూ కలిసి ప్రయాణం చేయాల్సి వస్తుంది. ఆ ప్రయాణంలో జరిగిన కొన్ని సంఘటనలు వారిని మంచి స్నేహితులుగా మారుస్తాయి. గౌరి తన ఇంటి నుండి పారిపోయి వచ్చిందని శంకర్ తెలుసుకుంటాడు. అదే సమయంలో వారిద్దరి మధ్య ప్రేమ చిగురిస్తుంది.

కుమారస్వామి (ఆశిష్ విద్యార్థి) అనే ఒక రౌడీ గౌరిని బలవంతంగా పెళ్లి చేసుకోవాలని చూస్తుంటాడు. గౌరి జ్యోతిష్యం తన జాతకానికి చాలా బాగా కలిసి వస్తుందని, ఆమెను పెళ్లి చేసుకుంటే తను తిరుగులేని శక్తిగా ఎదుగుతానని అతను నమ్ముతుంటాడు. ఆ పెళ్లి ఇష్టం లేకనే గౌరి ఇంటి నుండి పారిపోతుంది. అయితే, కుమారస్వామి మనుషులు గౌరిని కనిపెట్టి తిరిగి ఇంటికి తీసుకువెళ్తారు.

కుమారస్వామికి మూఢనమ్మకాలు చాలా ఎక్కువ. అతను పరబ్రహ్మ స్వామి (బ్రహ్మానందం) అనే జ్యోతిష్యుడిని అమితంగా నమ్ముతుంటాడు. శంకర్ పరబ్రహ్మ స్వామికి ఉన్న ఒక అక్రమ సంబంధం గురించి తెలుసుకుని అతడిని బెదిరిస్తాడు. పరబ్రహ్మ సహాయంతో శంకర్ తన స్నేహితుడు పైడిరాజు (ఆలీ), ఇతర మిత్రులతో కలిసి 'వెడ్డింగ్ ప్లానర్'గా కుమారస్వామి ఇంట్లో అడుగుపెడతాడు.

గౌరి జాతకం కుమారస్వామికి అస్సలు కలిసి రాదని, ఆమెను పెళ్లి చేసుకుంటే అతను సర్వనాశనం అయిపోతాడని శంకర్ అతడిని నమ్మిస్తాడు. గౌరి ఎక్కడ ఉంటే అక్కడ ప్రమాదాలు లేదా అగ్నిప్రమాదాలు జరిగేలా శంకర్ కొన్ని ట్రిక్స్ ప్లే చేస్తాడు. దీనితో భయపడిన కుమారస్వామి గౌరిని వదిలేస్తాడు. ఆ సమయంలో శంకర్ గౌరిని పెళ్లి చేసుకుంటాడు. కానీ చివరి నిమిషంలో కుమారస్వామికి అసలు నిజం తెలిసిపోతుంది. అతను శంకర్‌ను దారుణంగా కొట్టి, గౌరిని అపహరిస్తాడు. స్పృహ కోల్పోయిన శంకర్ తిరిగి కోలుకుని, కుమారస్వామి స్థావరంపై దాడి చేసి, విలన్లను అంతం చేసి గౌరిని రక్షించుకోవడంతో కథ సుఖాంతమవుతుంది.

## నటులు

* పవన్ కళ్యాణ్ - గుడుంబా శంకర్ / కళ్యాణ్‌జీ ఆనంద్‌జీ / శంకర్ దీక్షితులు
* మీరా జాస్మిన్ - గౌరి
* ఆశిష్ విద్యార్థి - కుమార్ రాథోడ్
* బ్రహ్మానందం - పరబ్రహ్మ స్వామి
* సాయాజీ షిండే - శంకర్ నారాయణ్
* రఘుబాబు
* ఆలీ
* రాజన్ పి. దేవ్
* మాస్టర్ భరత్
* సునీల్
* భువనేశ్వరి
* కవిత
* వేణుమాధవ్
* పొన్నంబళం
* ఎల్. బి. శ్రీరామ్
* తిరుపతి ప్రకాష్
* నతన్యా సింగ్ - **కిళ్ళి కిళ్ళి కిళ్ళీ**  పాటలో అతిథి పాత్ర
* సుదీప

## సాంకేతికవర్గం

* దర్శకత్వం - వీరశంకర్ బైరిశెట్టి
* నిర్మాత - కొణిదల నాగేంద్రబాబు
* సంగీతం - మణిశర్మ
* ఛాయాగ్రహణం - ఛోటా కె. నాయుడు
* కథ, మాటలు - పి. సత్యానంద్
* చిత్రానువాదం - పవన్ కల్యాణ్
* కళ - ఆనంద్ సాయి

## పాటలు

ఈ చిత్రానికి మణిశర్మ సంగీత దర్శకత్వం వహించాడు. ఇందులో మొత్తం ఆరు పాటలున్నాయి. సిరివెన్నెల సీతారామ శాస్త్రి, చంద్రబోస్, మాస్టార్జీ పాటలు రాశారు.

సంగీతాన్ని పూర్తిగా సమకూర్చినవారు: మణిశర్మ.

పాటల జాబితా| సం. | పాట | పాట రచయిత | గాయకులు | పాట నిడివి |
| --- | --- | --- | --- | --- |
| 1. | "లే లే లే లే" | చంద్రబోస్ | కేకే | 05:00 |
| 2. | "చిగురాకు చాటు చిలుక" | సిరివెన్నెల సీతారామశాస్త్రి | సునీత, ఎస్. పి. చరణ్ | 04:50 |
| 3. | "చిలకమ్మ" | చంద్రబోస్ | కార్తీక్, శ్రీ వర్ధిని | 05:13 |
| 4. | "చిట్టి నడుమునే చూస్తున్నా" | సిరివెన్నెల సీతారామశాస్త్రి | మల్లికార్జున్, ప్రేమ్‌గీ అమరన్ | 04:54 |
| 5. | "ఏమంటారో" | చంద్రబోస్ | ఎస్. పి. చరణ్, హరిణి | 06:07 |
| 6. | "కిళ్ళి కిళ్ళి కిళ్ళి కిళ్ళి నమిలాకా బాగున్నదే నాగమల్లి" | మాస్టర్జీ | మురళీధర్, పవన్ కళ్యాణ్ | 05:20 |
| మొత్తం నిడివి: | 31:24 |

## మూలాలు

## బయటి లంకెలు

* ఇంటర్నెట్ మూవీ డేటాబేసు లో *గుడుంబా శంకర్*